Document ID: 31999R0519

Komisjoni määrus (EÜ) nr 519/1999,
9. märts 1999,
millega muudetakse määrust (EÜ) nr 293/98 puu- ja köögiviljasektori tootjaorganisatsioonide rakendusfondide suhtes kohaldatavate rakendusjuhtude ning kuivatatud viinamarjade ja viigimarjade ladustusabi osas
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. detsembri 1998. aasta määrust (EÜ) nr 2799/98, millega kehtestatakse põllumajanduse eurol põhinev valuutakord, [1] eriti selle artikli 3 lõiget 2,
ning arvestades, et:
komisjoni määrusega (EÜ) nr 293/98 [2] (viimati muudetud määrusega (EÜ) nr 1551/98 [3]) määratakse kindlaks puu- ja köögiviljasektoris ning puu- ja köögiviljatoodete sektoris kohaldatavad rakendusjuhud;
komisjoni 3. märtsi 1997. aasta määruse (EÜ) nr 411/97 (milles sätestatakse nõukogu määruse (EÜ) nr 2200/96 üksikasjalikud rakenduseeskirjad seoses rakenduskavade, rakendusfondide ja ühenduse rahalise abiga, [4] viimati muudetud määrusega (EÜ) nr 1647/98 [5]) lisa punktis 2 määratakse kindlaks rakenduskavaga hõlmamise tingimustele vastavate üldkulude maksimumsumma; tegu on aastase summaga; vastavalt määruse (EÜ) nr 2799/98 artikli 3 lõikele 2 ja erandina komisjoni 22. detsembri 1998. aasta määruse (EÜ) nr 2808/98 (millega sätestatakse põllumajanduse eurol põhineva valuutasüsteemi üksikasjalikud rakenduseeskirjad põllumajandussektoris [6]) artikli 4 lõikest 2 tuleks selle summa suhtes kohaldada teiste asjaomase rakendusfondi summade suhtes kohaldavat ümberarvestuskurssi;
nõukogu 28. oktoobri 1996. aasta määruses (EÜ) nr 2201/96 puu- ja köögiviljatooteturu ühise korralduse kohta [7] (viimati muudetud määrusega (EÜ) nr 2199/97 [8]) sätestatakse ladustusabi kuivatatud viinamarjade ja viigimarjade jaoks; seda abi antakse tegeliku ladustusaja eest; otstarbekamaks haldamiseks ja vastavalt määruse (EÜ) nr 2799/98 artikli 3 lõikele 2 tuleks abi andmiseks määrata kindlaks igakuine rakendusjuht;
käesoleva määrusega ettenähtud meetmed on kooskõlas värske puu- ja köögiviljaturu ning puu- ja köögiviljatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 293/98 muudetakse järgmiselt.
1. Artiklile 2 lisatakse lõige 4:
"4. Määruse (EÜ) nr 411/97 lisa punktis 2 kindlaksmääratud põhisumma suhtes kohaldatav põllumajandusliku ümberarvestuskursi rakendusjuht on selle aasta 1. jaanuar, mille suhtes abi antakse."
2. Artikli 8 lõige 3 asendatakse järgmisega:
"3. Määruse (EÜ) nr 2201/96 artikli 9 lõikes 4 osutatud ladustusabi suhtes kohaldatava põllumajandusliku ümberarvestuskursi rakendusjuht on selle kuu esimene päev, mille suhtes abi antakse."
Artikkel 2
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 9. märts 1999

Labels: 17
6